OzLabs/hebrew-wiki-articles huggingface dataset:
הר לוגן (מונטנה)

הר לוגן (באנגלית: Mount Logan) הוא הר ברכס לואיס, בשטח הפארק הלאומי גליישר, על הגבול בין מחוז פלטהד ומחוז גליישר במדינת מונטנה שבארצות הברית.

ההר הוא חלק מקו פרשת המים של אמריקה.

ההר ממוקם בסמוך מצפון לקרחון לוגן.

קרחון רד איגל ממוקם בסמוך ממזרח להר.

גובהו של ההר 2,816 מטרים מעל פני הים. ההר מתנשא לגובה של 207 מטרים מעל סביבתו.

== קישורים חיצוניים ==

* [https://www.peakbagger.com/peak.aspx?pid=4801 הר לוגן] באתר peakbagger
* [https://peakvisor.com/peak/mount-logan-cuaumuoz.html?yaw=10.64&pitch=-0.18&hfov=60.00 תרשים הנוף הנשקף מהר לוגן] באתר peakvisor
** [https://peakvisor.com/3d-map/peak/mount-logan-cuaumuoz.html מפה טופוגרפית תלת־ממדית של אזור הר לוגן]
* [https://www.summitpost.org/mount-logan-gnp/380760 הר לוגן] באתר summitpost (תיאור ההר, תמונות, מידע למטפסים)
* [https://peakery.com/mount-logan-montana/ הר לוגן] באתר peakery (תצלום ההר, מפת אזור ההר, מרחקים לאתרים סמוכים)
* [https://www.mountain-forecast.com/peaks/Mount-Logan-Montana/forecasts/2816 תחזית מזג אוויר עדכנית ארוכת טווח עבור הר לוגן (לפי גבהים)]

== הערות שוליים ==

לוגן
לוגן
לוגן
לוגן
לוגן
קולומייה (גבינה)

קולומייה (בצרפתית: Coulommiers) היא גבינה רכה מיושנת המגיעה מהקומונה קולומייה במחוז סן ומארן בצרפת. הגבינה עשויה מחלב בקר, ובדרך כלל בעלת צורת דיסק, עם קליפת עובש אכילה של פטריית Penicillium camemberti. כשמכינים אותה כגבינה ארטיזנית (גבינת "בוטיק" בעבודת יד) מחלב לא מפוסטר, היא לרוב תקבל גוון אדמדם בחלקים מקליפת העובש. תקופת היישון כשמכינים את הגבינה מחלב מפוסטר היא כארבעה עד שישה שבועות. אחוז השומן בה הוא כ-40 אחוז.

גבינת הקולומייה היא קרובת משפחה פחות מוכרת של הברי, אם כי ייצור הקולומייה החל לפני הברי. היא קטנה יותר מהברי, עבה ממנה וטעמה אגוזי יותר, אך מלבד זאת יש לה מאפיינים דומים - לרבות צבע כשל חמאה ומרקם נימוח. הגבינה מיוצרת לעיתים בייצור בוטיק במחלבות קטנות ולעיתים באופן תעשייתי, אם כי הגרסה התעשייתית עשויה להיות מחלב מפוסטר ולהיות בעלת טעם פחות עמוק מזה המתקבל בגבינה לא מפוסטרת. מכיוון שהיא אינה נכללת בתו התקן AOC, ניתן לייצרה עם חלב מפוסטר ולייצאה לארצות הברית.

== היסטוריה ==
בשנת 1930 היו 250 יצרני גבינה בקולומייה, שמכרו את תוצרתם למיישני גבינות (affineur) בשוק של קולומייה בכל יום רביעי. עד 1946 ירד מספר יצרני הגבינה עד לשישים. יצרנים אלו הכינו כולם "ברי דה קולומייה" (לפי הגדרה) בגדלים שונים, אך רק מפרט הגודל המסוים - קוטר של 13 עד 15 ס"מ - היה ייחודי לשוק של קולומייה. כיום גבינה זו נודעת בשם "קולומייה". ב-2008 כתבים וחברי מועצה מקומיים, בראשות סגן ראש העיר פרנק ריסטר, השיקו את פרויקט PDO שמטרתו העלאת קרנה של גבינת הקולומייה הייחודית.

== קישורים חיצוניים ==

* [http://www.cheese.com/Description.asp?Name=coulommiers Cheese.com: Coulommiers]
* [https://www.hashulchan.co.il/ppost/גבינת-קולומייה/ גבינת קולומייה], באתר השולחן

== הערות שוליים ==

קטגוריה:גבינות צרפתיות
קטגוריה:גבינות עובש לבן
תומאס אולסן

תומאס פרדריק אולסן (בנורווגית: Thomas Fredrik Olsen; 15 באוקטובר 1897 – 20 ביוני 1969) היה איל ספנות נורווגי.

==ביוגרפיה==

אולסן, בנו של פרדריק אולסן, נולד בעיירה ויטסטן (Hvitsten). הוא התחנך בקולג' קלייר באוניברסיטת קיימברידג'. הוא החל לעבוד בחברת הספנות של אביו, , בשנת 1920 ומאוחר יותר הפך לבעלים משותף. לאחר מות אביו בשנת 1933, הוא ניהל אותה בשותפות עם אחיו רודולף אולסן. משנת 1920. הוא ישב בדירקטוריון במגוון חברות, כולל חברת התעופה הנורווגית (Det Norske Luftfartselskap) והחברה שהתמזגה אליה סקנדינביאן איירליינס. תומאס אולסן הוא אביו של המגנאט פרדריק אולסן (Fredrik Olsen).

אולסן אסף אוסף אישי גדול של למעלה מ-30 ציורים של האמן הנורווגי אדוורד מונק, כולל אחת מארבע הגרסאות של "הצעקה" של מונק. במהלך מלחמת העולם השנייה הוא בחר להסתיר את העבודות באסם חציר במרכז נורווגיה לאחר שהוכרזה רשמית המלחמה, אך לפני פלישת גרמניה לנורווגיה באפריל 1940. הצעקה נותרה שם עד לשחרור בשנת 1945. בתודה לבריטניה שנתנה לו מחסה כשברח מהנאצים, העניק אולסן את אחד הציורים הבולטים של מונק, "הילד החולה", לגלריית טייט. האוסף היה מקור לסכסוך משפטי בין בניו של אולסן, פרדריק אולסן ופטר אולסן בעקבות מותה של הנרייטה, אשתו של אולסן.

==הערות שוליים==

קטגוריה:אנשי עסקים בתחום הספנות
קטגוריה:נורווגים שנולדו ב-1897
קטגוריה:נפטרים ב-1969
פסגת דארטמות'

פסגת דארטמות (באנגלית: Dartmouth Peak) היא פסגה גבוהה ברכס בריטניה, בארץ אואטס, שבאנטארקטיקה.

הפסגה ממוקמת 5.2 קילומטרים מזרחית - צפון-מזרחית מהר מקלינטוק.

גובהה של הפסגה 3,320 מטרים מעל פני הים; והיא הפסגה ה-135 בגובהה באנטארקטיקה.

== היסטוריה ==
=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

רכס בריטניה נקרא על שם הספינה אה"מ בריטניה - כלי אימונים של המכללה הימית המלכותית בריטניה; שמה של הפסגה ניתן באותו הקשר - והיא נקראת על שם נמל דארטמות', במחוז דבון שבאנגליה. בין השנים 1863–1905, צוערי הצי המלכותי הבריטי (ובהם קצינים שהשתתפו במשלחת החקר הלאומית הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904, בפיקודו של רוברט פלקון סקוט) התאמנו באה"מ בריטניה, אשר עגנה באותה עת בנמל דארטמות'.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:18003 פסגת דארטמות'] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=138225 פסגת דארטמות'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17049&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת דארטמות'] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=18003&fid=antgeo_127 תצלום לוויין של אזור פסגת דארטמות']
* [https://www.peakbagger.com/peak.aspx?pid=12221 פסגת דארטמות'] באתר peakbagger
* [https://peakery.com/dartmouth-peak-antarctica/ פסגת דארטמות'] באתר peakery (מרחקים לאתרים סמוכים)
* [https://freemeteo.com.sv/weather/dartmouth-peak/current-weather/location/?gid=6629074&language=english&country=antarctica מזג אוויר נוכחי מעודכן בפסגת דארטמות']
** [https://freemeteo.com.sv/weather/dartmouth-peak/7-days/list/?gid=6629074&language=english&country=antarctica תחזית מזג אוויר עדכנית ארוכת טווח עבור פסגת דארטמות']
** [https://freemeteo.com.sv/weather/dartmouth-peak/history/daily-history/?gid=6629074&station=24109&date=2020-12-21&language=english&country=antarctica נתוני מזג אוויר היסטוריים עבור פסגת דארטמות']

== הערות שוליים ==

דארטמות'
דארטמות'
קולומייה (עיירה)

קוּלוֹמיֶיה (בצרפתית: Coulommiers) היא קומונה (עיירה) במחוז סן ומארן בחבל איל-דה-פראנס בצפון-מרכז צרפת.

היא ידועה כמקורה של גבינת הקולומייה ממשפחת הברי המיוצרת בעיר. כמו כן היא מהווה את מקום הולדתו של המתאבק והשחקן המפורסם אנדרה הענק.

בשנת 2009 הפכה העיירה לראשונה בצרפת שתשתית הטלוויזיה היבשתית שלה הפכה לדיגיטלית לחלוטין.

פרנק ריסטר, שכיהן כשר התרבות בממשלת צרפת, שימש ראש העיר של קולומייה משנת 2008 עד 2017.

== ערים תאומות ==
* <ref name="Archant twinning"></ref>
* 

== קישורים חיצוניים ==

* 

== הערות שוליים ==

קטגוריה:איל-דה-פראנס: ערים
אורוזגאן

אורוזגאן (בפרסית/דארי: اروزگان, בפשטו: اروزګان) הוא אחד מ-34 מחוזות אפגניסטן. גודלו של המחוז 12,640 קילומטר רבוע ואוכלוסייתו 333,500 איש. המחוז נמצא בקירוב למרכז המדינה ורוב אוכלוסייתו נוודית כאשר האוכלוסייה המיושבת מרוכזת ברובה בעיר תַרין כּות, המשמשת בתור בירת המחוז. בשנת 2004 פוצל השטח הצפוני של המחוז לתוך המחוז החדש של דאיכונדי.

== גאוגרפיה ==
מחוז אורוזגאן ממוקם בדרום-מרכז אפגניסטן. הוא גובל בחלקים הצפוניים של המחוזות קנדהאר וזאבול, במזרח היא שכנתה עם ע'זני, בצפון עם דאיכונדי ועם הלמנד במערב. הטופוגרפיה מורכבת מהרים וגבעות, בייחוד בצפון ובמזרח כייצוא מרכס הינדו-כוש. בדרום חלקים מסוימים מתוך השטחים מישוריים ובהם נמצאים הנהרות המעטים בתוך מחוז אורוזגאן העוברים דרכו ונשפכים לנהר הלמנד.

הכלכלה במחוז די חלשה עקב החוסר בגידולים חקלאיים מבטיחים וחוסר בפיתוח תעשייתי לאורך השנים. מלבד הבירה המחוזית תַרין כּות כמעט ואין ערים בעלות תעסוקה תעשייתית ברחבי כל המחוז. ישנו כביש פיצול של כביש 1 העובר מסביב לאפגניסטן המחבר את מחוז אורוזגאן אל הדרך המהירה מסביב למדינה.

== ביטחון ==
האירוע הצבאי המרכזי האחרון במלחמה בין הממשלה לארגוני הבדלנים התרחשה בספטמבר 2016, כאשר הותקפה בירת המחוז של אורוזגאן, תַרין כּות, על ידי כוחות מיליציה חמושים שנשלחו בהוראת הטליבאן. אנשי המיליציות וארגוני הטרור נקראו חזרה אל מקום מחבואם עם הגעתם של כוחות תגבורת אל האזור.

האוכלוסייה של למעלה מ-320 אלף תושבים היא בעיקר פשטונים משבט דוראני ובני הזארה ממוצא פרסי במקורם. המושל העכשווי של מחוז אורוזגאן, מוחמד נאיר חארוטי, הוא פשטוני ממוצאו ומונה למושל בספטמבר 2015. מקורו של שבט הותכּ נמצא במחוז אורזגאן ורוב אוכלוסייתו מיושבת בבירה תרין כות. השבט הוא עדת המוצא של מייסד ארגון הטליבאן, מוחמד עומאר.

לאורך שנת 2018 פעלו מיליציות בשירות הטליבאן במחוז. הם הרחיבו את פעילותם לאזורים שעד אז נחסכו מהם, כגון נפות מזרחיות. 220 תקריות הקשורות למורדים דווחו בתקופת ינואר 2018 - פברואר 2019 (ממוצע של 3.7 תקריות בשבוע). הלחימה, שהביאה למאות נפגעים ולאלפי עקורים, בעיקר בקרב האוכלוסייה האזרחית של בני הזארה, נמשכה כמעט ללא הרם עד סוף חודש נובמבר 2018. ישנם דיווחים על מטיילים שנחטפו ומאוחר יותר נהרגו על ידי הטליבאן. בפברואר 2019 דווח על פעולות צבאיות מתמשכות של הצבא האפגני במחוז במטרה לפנות את הכביש המהיר קנדהאר-אורוזגאן מפני מורדי הטליבאן.

== חלוקה מנהלית ==
נפות מחוז אורוזגאן
מחוזות אפגניסטן מחולקות ליחידות שלטוניות בשם "נפות", להלן הנפות של מחוז אורוזגאן ואוכלוסייתן.
* שהידי הסאס – 86,100
* צ'ורה – 98,750
* דה רווד – 99,718
* חאס אורוזגאן – 96,888
* גיבאז – ?
* תַרין כּות – 110,476

== ראו גם ==
* הזארה
* טליבאן

== קישורים חיצוניים ==

* [https://nps.edu/web/ccs/uruzgan אורוזגאן - תוכנית ללימוד תרבות ומאבקים]
* [https://www.easo.europa.eu/country-guidance-afghanistan/uruzgan מחוז אורוזגאן - EASO]

קטגוריה:אפגניסטן: מחוזות
דון ניקלס

דונלד לי ניקלס (באנגלית: Donald Lee Nickles; נולד ב-6 בדצמבר 1948) הוא פוליטיקאי ושדלן אמריקאי, שכיהן כחבר הסנאט של ארצות הברית מטעם מדינת אוקלהומה בין השנים 1981–2005. בראשית העשור הראשון של המאה ה-21 היה מצליף הסיעה הרפובליקנית, וכאשר פרש בבחירות 2004 היה ניקלס הסנאטור בעל תקופת הארוכה ביותר מאוקלהומה באותה עת. לאחר פרישתו פתח משרד שדלנות בוושינגטון הבירה.

== ביוגרפיה ==
בשנת 1978, בגיל 29, היבחרו לסנאט של ארצות הברית סימן את ראשית דרכו הציבורית. שנתיים לאחר מכן, בגיל 31, נהפך לרפובליקני הצעיר ביותר שנבחר לסנאט, תואר אותו הוא נושא גם בהווה. הוא נתן חסותו לחקיקה למען צמצום מסים צמצום הוצאות ממשלתיות, קידום הביטחון הלאומי והגברת חופש הדת. נוסף על כך, ניקלס קידם את "חוק הגנת הנישואין" אשר אפשר למדינות ארצות הברית לדחות הכרה בנישואים של בני-זוג מאותו המין אשר התקיימו במדינות אחרות. בשנת 1981 נמנה בין סנאטורים רפובליקנים רבים שהביעו את חוסר שביעות רצונם ממינויה של סנדרה דיי או'קונור לבית המשפט העליון של ארצות הברית, והבטיח להתנגד לה מבחינה חברתית בשל אי-נכונותה לבטל את פסק דין רו נגד וייד.

ב-1986, במהלך אירוע בחירות של נשיא ארצות הברית רונלד רייגן באוניברסיטת אוקלהומה שבנורמן, כינה רייגן בשוגג את ניקלס כ"דון ריקלס". מאוחר יותר, רייגן שם לב לטעותו ומצא אותה משעשעת במיוחד. ניקלס היה אחד משלושת הסנאטורים שהצביעו נגד אישור מינויה של רות ביידר גינסבורג לביהמ"ש העליון ב-1993.

ניקלס התקדם במהירות בהיררכיה הרפובליקנית בסנאט, בקונגרס ה-101 נבחר ליושב ראש הוועדה הסנאטוריאלית הרפובליקנית הלאומית (ועדה שפועלת לבחירת רפובליקנים לסנאט של ארצות הברית), בקונגרס ה-102 עד ה-104 היה יו"ר ועדת המדיניות הרפובליקנית, ובשנים 1996–2003 היה עוזר מנהיג הסיעה הרפובליקנית. לאחר שהוגבל לתקופת כהונה נוספת כעוזר מנהיג הרוב, כיהן ניקלס בקונגרס ה-108 כיו"ר ועדת התקציב של הסנאט של ארצות הברית. בנוסף, הוא נמנה בין מועמדיו הסופיים של בוב דול לתפקיד סגן נשיא ארצות הברית כעמיתו למירוץ, בטרם דול החליט בסופו של דבר לבחור בג'ק קמפ, חבר בית הנבחרים של ארצות הברית.

בדצמבר 2002 הסתבך ניקלס במחלוקת סביב המנהיג הרפובליקני טרנט לוט. במסיבת יום ההולדת ה-100 של הסנאטור סטרום ת'ורמונד, העיר לוט הערות שנתפסו כחסרוות רגישות מבחינה גזעית. ככל שהעמיקה הסערה הציבורית סביב דבריו של לוט, ראה בכך ניקלס חלון הזדמנויות להתקדמותו בסולם הדרגות הרפובליקני. הוא הופיע בטלוויזיה הלאומית והפך לסנאטור הראשון בהנהגה הרפובליקנית שקרא ללוט להתפטר מתפקידו. ניקלס האמין שהמחלוקת הציבורית על דבריו של לוט תסיח את דעת הקהל מהאג'נדה הרפובליקנית בקונגרס, וכסגנו של לוט במהלך אמירותיו הוא ראה בכך את הקש ששבר את גב הגמל. חרף התנצלויותיו החוזרת ונשנות, לוט התפטר זמן קצר לאחר מכן.

ניקלס נבחר מחדש לסנאט בשנים 1986, 1992 וב-1998, והיה הסנאטור הבכיר מאוקלהומה בין השנים 1994–2005. ב-7 באוקטובר 2003 הודיע ניקלס כי לא יתמודד לתקופת כהונה נוספת ב-2004. עמיתו הרפובליקני טום קובורן נבחר להחליפו. לאחר פרישתו מהחיים הציבוריים, ייסד את "קבוצת ניקלס", צוות חשיבה לייעוץ פוליטי בוושינגטון הבירה. כמו כן, הוא חבר במספר מועצות מנהלים של תאגידים שונים. בראשית המאה ה-21 הופיע ניקלס בסרט הקולנוע "טראפיק", וחיווה דעתו על המלחמה בסמים.

== קישורים חיצוניים ==

* 

==הערות שוליים==

קטגוריה:שדלנים אמריקאים
קטגוריה:בוגרי אוניברסיטת המדינה של אוקלהומה
קטגוריה:חברי הסנאט של ארצות הברית מאוקלהומה
קטגוריה:סנאטורים חברי המפלגה הרפובליקנית
קטגוריה:חברי בית המחוקקים של אוקלהומה
קטגוריה:אמריקאים שנולדו ב-1948
כשל הפתרון המושלם

כשל הפתרון המושלם, המכונה גם כשל הנירוונה, הוא כשל לוגי שבו משווים בין דברים ממשיים לחלופות לא מציאותיות, אידיאליות.<ref name="nemsetz">H. Demsetz, "Information and Efficiency: Another Viewpoint", Journal of Law and Economics 12 (April 1969): 1, quoted in </ref> הוא מתאר את הנטייה להניח שיש פתרון מושלם לבעיה מסוימת, ושיש לדחות כל פתרון שאינו מושלם, מכיוון שחלק מהבעיה עדיין יתקיים לאחר יישומו. הכשל נוסח בידי וולטר במשפט "הטוב יותר הוא אויבו של הטוב".

אדם המשתמש בכשל הפתרון המושלם יכול לתקוף כל אפשרות מציאותית באמצעות הצגת ברירה כוזבת בינה לבין אפשרות אחרת, עדיפה אך בלתי מציאותית. הבחירה איננה בין פתרונות בעולם האמיתי, אלא בין פתרון בר השגה לבין פתרון טוב יותר שאינו מציאותי. לפיכך, די בקיומו של הפגם הקל ביותר בפתרון המציאותי המוצע כדי לדחותו או להכפישו.

זוהי דוגמה לחשיבה בשחור-לבן, בה אדם אינו מצליח לראות את יחסי הגומלין בין מרכיבי מצב או בעיה, וכתוצאה מכך מצמצם בעיה מורכבת לבחירה בין שני קצוות. ניתן לשלב את הכשל הזה עם ראיות אנקדוטליות, כאשר כישלון מסוים של הפתרון מתואר בפירוט ובאופן רגשי תוך התעלמות מהסתברויות ותוך שימוש בהיוריסטיקת הזמינות.

הרעיון של פתרון מושלם הוא אשליה. לפיכך, כשל זה מאפשר להצדיק עמדה של קיפאון או אי-עשייה. דרך ההתמודדות עם הכשל היא לחפש את הפתרון הפחות גרוע מבין הקיימים .<ref name=":0" />

== דוגמאות ==
טיעון (עם כשל): "חיסונים אינם יעילים ב-100% ויש להם תופעות לוואי, ולכן אין בהם טעם."<ref name=":0"></ref>
* הפרכה: האלטרנטיבה של לא לחסן גרועה הרבה יותר, ולכן אין בחוסר השלמות של החיסונים כדי לשלול מהם את יתרונותיהם לפרט ואת תכונות המגן שלהם ברמת האוכלוסייה.

טיעון (עם כשל): "כלכלנים לא הצליחו לחזות את משבר 2007–2009, מה שמראה שמודלים של כלכלה הם חסרי תועלת."<ref name=":0" />
* הפרכה: רק מכיוון שתחזית נכשלה, אין פירוש הדבר כי יש לנטוש את המודל. אם אין מודל טוב יותר זמין, מודל לא מושלם הוא לרוב טוב יותר מאשר לולא היה מודל כלל.

טיעון (עם כשל): "אין טעם ליישם מדיניות חברתית X בשל חשש להונאות."<ref name=":0" />
* הפרכה: אנשים יבצעו הונאות ללא קשר למדיניות.

טיעון (עם כשל): "עטיית מסכה שאינה רפואית לא תגן עליי או על אחרים מפני מחלת נגיף הקורונה."
* הפרכה: אמנם עטיית מסכה אינה מספקת הגנה של 100%, אך היא מספקת הגנה מסוימת. הגנה מסוימת טובה יותר מכלום, במיוחד כאשר הנגיף אינו תחת שליטה.

== הערות שוליים ==

קטגוריה:כשלים לוגיים
שרגא שטינמן

הרב שרגא נח שטינמן (נולד בי"ז באדר ה'תש"ט, 1949) הוא ראש ישיבה חרדי, נשיא רשת ישיבות ארחות תורה, וחבר במועצת גדולי התורה של דגל התורה.

==ביוגרפיה==
נולד בכפר סבא, בנם השני של הרב אהרן יהודה ליב ותמר (לבית קורנפלד) שטינמן, אז ראש ישיבת חפץ חיים בעיר. בעצת החזון איש לא למד בבית ספר עממי, ואביו לימד אותו באופן פרטי.

בהמשך למד אצל אביו בישיבה הקטנה של ישיבת פוניבז', ובגיל 16 התארס עם חנה קניבסקי (נפטרה ב-2014), בתם של הרב חיים קניבסקי והרבנית בת-שבע קניבסקי ונכדתם של הרב יעקב ישראל קניבסקי והרב יוסף שלום אלישיב.

עומד בראשות ישיבת 'קהלות יעקב' לצעירים בבני ברק (בעבר לצד הרמי"ם הרב משולם שנקר והרב זאב לוין), והיה איש הקשר בין אביו לסב אשתו, הרב אלישיב.

לאחר פטירת אביו התמנה כראש רשת ישיבות ארחות תורה, במסגרת זו הוא מכהן כנשיא ישיבת ארחות תורה בבני ברק, ישיבת תורה בתפארתה באלעד, ישיבת נר זרח במושב עוצם בדרום הארץ, ישיבת רנה של תורה בכרמיאל. הוא מעביר בישיבות אלו את השיעור הפותח את תחילת הזמן בכל ישיבה. כן משמש הרב שטינמן כנשיא רשת הכוללים רינה של תורה וכולל 'צלו של היכל' ב בירושלים וכרב בית הכנסת איצקוביץ' בבני ברק.

במקביל הוא משמש כמנהל הרוחני של רשת "עץ הדעת" וכן של רשת תלמודי התורה 'עטרת שלמה' של הרב שלום בער סורוצקין, וכסמכות הרוחנית של כמה ישיבות קטנות ("שיח יצחק" ו"צעירים החדשה") וסמינרים לבנות.

בדצמבר 2020 הצטרף למועצת גדולי התורה של דגל התורה.

==משפחתו==
הרב שטינמן היה נשוי לחנה (עד לפטירתה ב-2014), בתם של הרב חיים קניבסקי והרבנית בת-שבע קניבסקי ונכדתם של הרב יעקב ישראל קניבסקי והרב יוסף שלום אלישיב. להם ארבעה בנים וארבע בנות. עם בניו וחתניו נמנים:
* בנו, הרב אליעזר שטינמן – רב קהילה בבני ברק ור"מ בישיבת תורת דוד באשדוד חתנו של הרב בנימין קורלנסקי גר בבני ברק
* בנו הרב מאיר שטינמן - פוסק הלכה, ורב קהילה בבני ברק, ה"חברותא" של הרב אהרן יהודה לייב שטינמן, גר בבני ברק
* בנו, הרב אברהם ישעיהו שטינמן – מחבר סדרת ספרי שיח המועדים וספרים נוספים מתורתם של הרב חיים קניבסקי והרב אהרן יהודה ליב שטינמן גר בבני ברק
* בנו הרב יעקב שטיינמן - אברך בכולל פוניב'ז גר בבני ברק
* חתנו, הרב גדליה הוניגסברג – ה"חברותא" של הרב חיים קניבסקי והרב אהרן יהודה ליב שטינמן, ומחבר מספר ספרים מתורתם ומקורות חייהם
* חתנו, הרב ישעיה כהן – ר"מ בישיבת עטרת שלמה
* חתנו, הרב ישראל חיים גפן – ר"מ בישיבת קהילות יעקב

==לקריאה נוספת==
* אריה ארליך, בן אצל אביו, מגזין משפחה, כ"ד בטבת תשע"ח, עמ' 24–40.

==קישורים חיצוניים==
* משה ויסברג, [https://www.bhol.co.il/news/867985 מופלא בשתיקתו: הבן רבי שרגא שטיינמן – ה'ממשיך' ב'ארחות תורה' • פרופיל נרחב], 24/12/2017, באתר בחדרי חרדים
* יענקי קצבורג, [http://www.kolhazman.co.il/307517 פרופיל: ראש הישיבה, רבי שרגא שטיינמן], 02.06.2018, באתר "כל הזמן" של רשת קו עיתונות

קטגוריה:בני ברק: רבנים
קטגוריה:חברי מועצת גדולי התורה של דגל התורה
קטגוריה:ראשי ישיבה ליטאים בישראל
קטגוריה:ראשי ישיבות קטנות
קטגוריה:ישראלים שנולדו ב-1949
קטגוריה:רבני ישיבת ארחות תורה
The Best Is Yet to Come

The Best Is Yet to Come (בעברית: הטוב עוד לפנינו) הוא אלבום האולפן ה-18 של הזמרת-יוצרת הוולשית בוני טיילר. האלבום יצא לאור ב-26 בפברואר 2021, על ידי חברת התקליטים earMUSIC.<ref name=":0"></ref><ref name=":1"></ref> הסינגל המוביל מתוכו "When the Lights Go Down", יצא לאור בדצמבר 2020.<ref name=":2"></ref>

== רקע והפקה ==
ב-4 במרץ 2020, טיילר אמרה לגולד רדיו שהיא הקליטה אלבום חדש.<ref></ref> היא החלה להפיץ הצצות של כמה מהרצועות מתוכו בדף האינסטגרם שלה באפריל 2020.<ref></ref> עטיפת האלבום ושמן של הרצועות נחשפו ב-10 בדצמבר 2020, בערוץ היוטיוב של טיילר.<ref></ref> בנוסף, נודע כי מפיק אלבומה הקודם Between the Earth and the Stars דייוויד מקיי הפיק גם את האלבום הזה.<ref name=":1" /><ref name=":0" />

== מוזיקה ומילים ==
The Best Is Yet to Come תואר כאלבום שמכיל את סוגת הפופ רוק של שנות ה-80 של המאה ה-20. טיילר אמרה ל-Ultimate Classic Rock שהיא חשה של-"When the Lights Go Down" היה צליל דומה למוזיקה של ברוס ספרינגסטין ורוד סטיוארט.<ref name=":3"></ref> השיר יצא לבסוף כסינגל המוביל מהאלבום.<ref name=":2" />

האלבום מכיל ארבע גרסאות כיסוי; "Somebody's Hero" של סי.בי גרין, "" שהוקלט על ידי צ'יק ויליס וטאב בנואה, "I'm Not in Love" של 10cc ו-"Catch the Wind" של דונובן. שני השירים האחרונים נועדו במקור להיכלל כרצועות בונוס באלבומה הקודם של טיילר, Between the Earth and the Stars.<ref></ref>

== קידום ==
=== סינגלים ===
"When the Lights Go Down" הופץ כסינגל המוביל ב-18 בדצמבר 2020, ביחד עם קליפ מילים נלווה.<ref name=":3" />

=== סיבוב הופעות ===
ב-15 בדצמבר 2020, הודיעה טיילר כי היא תצא לסיבוב הופעות באירופה כדי להנציח את יום הולדתה ה-70 ואת צאתו לאור של The Best Is Yet to Come. סיבוב ההופעות יחל ב-17 בפברואר 2022 ב-Mitsubishi Electric Halle בדיסלדורף שבגרמניה ויסתיים ב-29 באפריל 2022 בקונגרס אם פארק באוגסבורג שבגרמניה גם כן.<ref name=":4"></ref> בסך הכול, נכללות בסיבוב ההופעות 38 הופעות ברחבי אוסטריה, בלגיה, צרפת, גרמניה ושווייץ.<ref name=":4" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי בוני טיילר
קטגוריה:אלבומים באנגלית
דנש קניג

דנש קניג (בהונגרית: Kőnig Dénes; 21 בספטמבר 1884 – 19 באוקטובר 1944) היה מתמטיקאי הונגרי-יהודי. נחשב לאחד ממפתחי תורת הגרפים והראשון שכתב ספר בנושא.

==ביוגרפיה==
דנש קניג נולד כבנם של דיולה קניג מתמטיקאי ושל ארז'בט אופנהיים. הוא למד מתמטיקה באוניברסיטאות בודפשט ובאוניברסיטת גטינגן משנת 1902; בגטינגן הוא הושפע מאוד מהמיצג של מינקובסקי על משפט ארבעת הצבעים.

קניג קיבל דוקטורט ב-1907 באוניברסיטה בבודפשט (כיום שמו:אוניברסיטת בודפשט לטכנולוגיה ולכלכלה). בשנת 1935 הפך לפרופסור מן המניין. עיקר עבודתו הייתה בתורת הגרפים אותה פיתח והיה לראשון שכתב ספר בנושא. בין היתר הוכיח -1927 את הלמה של קניג.

בשנים 1915–1942 היה חבר בוועדה לשיפוט תחרויות בתי ספר במתמטיקה. במסגרת עבודתו בוועדה חיבר שאלות לתחרויות וארגן אותן. בשנת 1933 הוא נבחר כמזכיר הוועדה, ובשנת 1942 התמנה להיות יושב ראש הוועדה.

קניג ואחיו ייסדו את "פרס דיולה קניג" על שם אביהם דיולה קניג. הפרס ניתן למתמטקאים צעירים בולטים. עם הזמן קרנו של הפרס ירדה אך הוא נותר במעמד חשוב בקהילה המדעית.

בזמן הכיבוש הגרמני בהונגריה במלחמת העולם השנייה עזר למתמטיקאים נרדפים להינצל. לאחר העלייה לשלטון של מפלגת צלב החץ באוקטובר 1944 הבין קניג כי חייו יהיו בסכנה בשל היותו יהודי. לכן כמה ימים אחר הכיבוש, ב-19 באוקטובר באותה השנה, התאבד כדי להימנע מגורלו הצפוי.

== ביבליוגרפיה ==
<div class="mw-content-ltr">
*
*. Translated from German by Richard McCoart, Theory of finite and infinite graphs, Birkhäuser, 1990, .
</div>

== ראו גם ==

* אלגוריתמים לפתרון מבוכים

* משפט קניג (תורת הגרפים)
* הלמה של קניג

==קישורים חיצוניים==

* [http://www.versenyvizsga.hu/hun/eletrajzok/konigdenes.html ביוגרפיה בהונגרית]
* 

קטגוריה:מתמטיקאים יהודים הונגרים
קטגוריה:מתאבדים: מדענים
קטגוריה:תורת הגרפים
קטגוריה:נספי השואה
קטגוריה:הונגרים שנולדו ב-1884
קטגוריה:הונגרים שנפטרו ב-1944
משפט בלסיוס

במכניקת הזורמים, משפט בלסיוס הוא משפט המקשר בין פונקציית הפוטנציאל המרוכבת של זרימה פוטנציאלית דו-ממדית, לכוח אותו יחוש גוף מוצק המונח בתוך הזרימה. המשפט הוכח בשנת 1911 על ידי פול בלסיוס וקרוי על שמו. המשפט משמש לחישוב כוחות בשדה זרימה דו-ממדית ובפרט משמש להוכחת משפט קוטה–ז'וקובסקי המחשב את כוח העילוי המופעל על כנף הנעה במהירות קבועה.

== ניסוח ==
זרימה פוטנציאלית דו-ממדית היא זרימה אידיאלית, בלתי דחיסה, הומגנית ואי רוטציונית. נתבונן בזרימה כזו בעלת צפיפות זורם <math>\rho</math>, המתוארת על ידי פוטנציאל מרוכב <math>w(z)=w(x+iy)</math> המקיים:<math>u_x-iu_y= \bar{u}=\frac{dw}{dz}</math>. גוף מוצק בזרימה כזו מוגדר על ידי לולאה <math>C</math> כאשר מתקיים <math>\mathbf{u}\cdot\hat{n}=0</math> על <math>C</math>. המשפט קובע שהכוח אותו יחוש הגוף נתון על ידי:<ref name=":0"></ref>

: <math> \bar{F}=\frac{i\rho}{2}\oint_C \left(\frac{dw}{dz}\right)^2 dz</math>

== הוכחה ==
נבצע פרמטרזציה של <math>C</math> באמצעות הפרמטר <math>s</math>, ונציין ב-<math>\theta(s)</math> את הזווית בין ציר ה-<math>x</math> למשיק ל-<math>C</math> בנקודה <math>s</math>. הכוח על אלמנט אינפינטיסמלי <math>\delta s</math> הוא <math>\delta\mathbf{F}=(-\sin\theta,\cos\theta)\ p\ \delta s</math> ולכן מתקיים: <math>\delta \bar{F} = -p(\sin\theta+i\cos\theta)\delta s = -pie^{-i\theta}\delta s</math>. מצד שני, על <math>C</math> מתקיים :<math>\mathbf{u}\cdot\hat{n} = -u_x \sin\theta + u_y\cos\theta = 0 \implies u_x = |u|\cos\theta ;u_y=|u|\sin\theta</math>. ולכן <math>\frac{dw}{dz}=u_x-iu_y = |u| e^{-i\theta}</math>.

משוואת ברנולי מקשרת בין הלחץ למהירות על קו זרם וקובעת ש: <math>-p = \frac{1}{2}\rho |u|^2 + c</math> עבור קבוע כלשהו <math>c</math>. <math>C</math> הוא קו זרם ולכן מתקיים<ref name=":0" />:

: <math>\delta \bar{F} = -pie^{-i\theta}\delta s = \left(\frac{1}{2}\rho |u|^2 - c\right) ie^{-i\theta}\delta s = \frac{i\rho}{2}\left(\frac{dw}{dz}\right)^2e^{i\theta} \delta s - cie^{-i\theta} \delta s</math>

כעת: <math>\delta z = e^{i\theta}\delta s</math> והאיבר הקבוע מתאפס כאשר מבצעים את האינטגרל על <math>C</math> ולכן:

: <math> \bar{F}=\oint_C \delta F=\frac{i\rho}{2}\oint_C \left(\frac{dw}{dz}\right)^2 dz</math>

== פרדוקס ד'אלמבר ==

עבור זרימה מציפה בכיוון ה-<math>x</math> מסביב לגליל בעל רדיוס <math>a</math> שמרכזו בראשיות מתקיים:

: <math>w = U\left(z+\frac{a^2}{z}\right) \implies \frac{dw}{dz} = U\left(1 - \frac{a^2}{z^2}\right)</math>

לכן:

: <math> \bar{F}=\frac{i\rho}{2}\oint_C \left(\frac{dw}{dz}\right)^2 dz= \frac{i\rho U^2}{2} \oint_C \left[1-\frac{2a^2}{z^2}+\frac{a^4}{z^4}\right] dz = 0</math>

כאשר השוויון האחרון מתקבל לפי משפט השארית. כלומר קיבלנו שלא פועל כוח על גליל המוצב בזרימה מציפה, זאת בניגוד לתופעה הנצפית בניסוי ובה עצמים המונחים בזרימה מציפה חווים כוח גרר משמעותי ונסחפים. הניגוד בין התוצאה הנצפית בניסוי לתוצאה הנחזית מהתיאוריה הפוטנציאלית נקראת פרדוקס ד'אלמבר. פתרון של הפרדוקס הוצג על ידי פרנטל באמצעות תאוריית שכבת הגבול. לפי תיאוריה זו, בסמוך לגליל מתפתחת שכבות גבול טורבולנטית, בה כוחות הצמיגות הם משמעותיים והתיאוריה הפוטנציאלית לא מתקיימת. ביצוע החישוב כולל שכבת הגבול מאפשרת מציאת כוח הגרר המופעל על הגליל.

==הערות שוליים==

קטגוריה:מכניקת הזורמים
קטגוריה:משפטים פיזיקליים
רבי אבין נגרא

רבי אבין נגרא (הנגר) היה אמורא בבלי מהדור השני או השלישי, בן דורו של רב הונא, ואביהם של רב אידי בר אבין ורב חייא בר אבין. עסק לפרנסתו בנגרות ונקרא על שם עיסוקו. 

בגמרא מסופר עליו שהיה מדקדק גדול בנרות שבת וכשראה רב הונא את הנהגתו המקפידה אמר שמביתו יצאו שני צדיקים ואכן שני בניו, רב אידי (רבו של רב פפא) ורב חייא היו מגדולי הדור הרביעי של אמוראי בבל:
 

== קישורים חיצוניים ==

* 

== הערות שוליים ==

קטגוריה:הדור השני לאמוראי בבל
ז'אנה באוק

ז'אנה באוק (בגרמנית: Jeanna Bauck; 19 באוגוסט 1840 – 27 במאי 1926) הייתה ציירת שוודית-גרמנית הידועה בציורי הנוף והדיוקנאות שלה, ובקריירה שלה כמחנכת.

== ביוגרפיה ==
=== ראשית חייה ===
ז'אנה באק נולדה בשנת 1840. הייתה בתם של מלחין ומבקר מוזיקה יליד גרמניה קרל וילהלם באוק (1808–1877) ואם שוודית, דורותיאה פרדיק (1806–1834). הייתה לה אחות נוספת, חנה לוסיה באוק, ושני אחים גדולים יותר, עמנואל באוק, ויוהנס באק. ז'אנה גדלה בסטוקהולם. היא נשארה בשוודיה עד 1863, אז עברה לגרמניה ללמוד ציור, תחילה בדרזדן ואז במינכן שם פגשה את ציירת הדיוקנאות הדנית ברטה וגמן. השתיים הפכו לחברות לכל החיים, גרו יחדיו, חלקו סטודיו ונסעו לאיטליה ולפריז, שם התגוררו מספר שנים לפני שחזרו למינכן.

=== קריירה מוקדמת ===
השכלתה באמנות החלה אצל אדולף אהרדהט בדרזדן, אחר כך אצל אלברט פלם בדיסלדורף, ומאוחר יותר אצל יוזף ברנדט במינכן. רוב הכשרתה בציורי נוף הייתה במינכן, בהדרכתו של הצייר יוהאן דידריך כריסטיאן לנגקו, אשר קיבל השראה בולטת לאורך כל הקריירה שלו מבית הספר לציור ברביזון. רוב הציורים שהופקו לאורך הקריירה של באוק, כמו אלה של המורה שלה, מסווגים בסגנון ברביזון.<ref>Norman, Geraldine (1977). Nineteenth-century painters and painting: a dictionary. London: Thames and Hudson. p. 128.</ref>

באוק החלה את הקריירה שלה רק בציור נופים ומצאה בכך הצלחה מסוימת. מאוחר יותר היא התרחבה לתחום ציור דיוקנאות, ובסוף שנות ה-90 של המאה ה-19 ייצרה כמויות שוות של ציורים בשניהם. במהלך הקריירה שלה היא זכתה בפרסים בתערוכות בתוך גרמניה ומחוצה לה, והציגה בזמנים שונים בגלריות בסטוקהולם ובטריאסטה.

== חייה המאוחרים ==
בשנת 1880 עברה באוק לפריז וחלקה סטודיו עם חברתה ברטה וגמן. בתקופה זו ציירה באוק דיוקן של וגמן, בין כעשרים דיוקנאות אחרים. בתקופת שהותן בפריז, הן באוק והן וגמן הציגו עבודות בסלוני פריז של 1881 ו- 1882.

היא הציגה עבודות בתערוכה העולמית בשיקגו 1893 וציוריה "וודלנד לייק" ו"דיוקן של גבר" נכללו בספר "נשים ציירות בעולם" משנת 1905.

בשנת 1897 התגוררה באוק בברלין והעבירה שיעורי ערב בציור באיגוד לאמנויות ברלין. כאן פגשה והתיידדה מאוחר יותר עם סטודנטית בשם פאולה מודרזון-בקר בת עשרים ואחת, שלימים תיארה את באוק כמורה האהובה עליה.

בשנת 1926 נפטרה ז'אנה באוק במינכן, גרמניה, בגיל 85.

== גלריה ==
<gallery mode="packed" heights="180">
File:Jeanna Bauck - The Danish Artist Bertha Wegmann Painting a Portrait - Google Art Project.jpg| ברטה וגמן מציירת דיוקן

File:The Painter's Sister (Jeanna Bauck) - Nationalmuseum - 18726.tif | דיוקן של אחותה

File:Jeanna Bauck - Portrait of a man.jpg | דיוקן של גבר

File:Glaspalast München 1883 262.jpg | תחריט בתצוגה במינכן
</gallery>

==קישורים חיצוניים==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ציירות שוודיות
קטגוריה:ילידות 1840
קטגוריה:שוודים שנולדו במאה ה-19
קטגוריה:שוודיות שנולדו במאה ה-19
קטגוריה:נפטרות ב-1926
קטגוריה:שוודים שנפטרו ב-1926
קטגוריה:גרמנים שנפטרו ב-1926
קטגוריה:ציירי דיוקנאות
ברטה וגמן

ברטה וגמן (בגרמנית: Bertha Wegmann; 1847 – 1926) הייתה ציירת פורטרטים דנית ממוצא גרמני. היא הייתה האישה הראשונה שהחזיקה קתדרה באקדמיה הדנית המלכותית לאמנויות.

== ביוגרפיה ==
בגיל חמש עברה משפחתה לקופנהגן, שם הפך אביה לסוחר. הוא היה חובב אמנות ובילה הרבה מזמנו הפנוי בציור. היא גילתה עניין ברישום כבר בגיל צעיר, אך לא קיבלה השכלה רשמית עד גיל תשע עשרה, אז החלה ללמוד שיעורים אצל פרדריק פרדיננד הלסטד, היינריך בונצן ופרדריק כריסטיאן לונד.

שנתיים לאחר מכן, בתמיכת הוריה, היא עברה להתגורר במינכן והתגוררה בה עד 1881. בתחילה למדה אצל הצייר ההיסטורי וילהלם פון לינדנשמיט הצעיר, לימים אצל צייר הז'אנר אדוארד קורצבאואר, אך היא לא הייתה מרוצה מלמידה באווירת סטודיו והחליטה ללמוד ישירות מהטבע.

היא התיידדה עם הציירת, ז'אנה באוק, שהייתה חברתה לחיים. היא יצאה איתה לנסיעות לאיטליה וצרפת. בשנת 1881 הן עברו לפריז שם וגמן הציגה במספר סלונים וקיבלה "אזכור מכובד".

בשנה שלאחר מכן היא חזרה לקופנהגן, שם כבר הייתה ידועה בעבודות שהציגה בארמון שרלוטנבורג מאז 1873. על ציור "דיוקן אחותה" הוענקה לה מדליית ת'ורוולדסן בשנת 1883.

ארבע שנים לאחר מכן, היא הפכה לאישה הראשונה שהחזיקה קתדרה באקדמיה המלכותית הדנית. מאותה שנה ועד שנת 1907, הייתה חברה בוועד המנהל של בית ספר לציור ואמנות לנשים. בין התלמידות שלה הייתה אמברוסיה טונסן.

היא המשיכה להציג באופן נרחב וייצגה את דנמרק בכמה ירידים עולמיים, כולל התערוכה הקולומביאנית העולמית בשיקגו.

בשנת 1892 היא הפכה לאחת הנשים הראשונות שקיבלו את מדליית Ingenio et Arti המלכותית.

היא נפטרה לפתע בזמן שעבדה בסטודיו שלה.

== גלריה ==
<gallery mode="packed" heights="180">

File:Målarinnan Jeanna Bauck.jpg|דיוקן של זאנה באוק חברתה לחיים
File:Wegmann Nähende Frau 1891.jpg|אשה רוקמת
File:Bertha Wegmann - Holckenhus view.jpg| נוף עירוני
File:Bertha Wegmann - To veninder drikker the i kunstnerens atelier.png|נשים שותות תה

</gallery>

==קישורים חיצוניים==

== הערות שוליים ==

קטגוריה:ציירות דניות
קטגוריה:ציירות גרמניות
קטגוריה:ציירים גרמנים
קטגוריה:ילידות 1847
קטגוריה:נפטרות ב-1926
דאיכונדי

דאיכונדי (בפרסית/דארי: دایکندی) הוא אחד מ-34 מחוזות אפגניסטן. המחוז ממוקם במרכז המדינה והוא נוצר כפיצול של מחוז אורוזגאן בשנת 2004. אוכלוסיית המחוז 723,980 איש (נכון לשנת 2012) ושטחו 18,088 קילומטר רבוע. במסגרת המאבק בין הממשלה האפגנית וארגוני טרור בדלנים, בשנים האחרונות כבשו כוחות הטליבאן את דרום מחוז דאיכונדי. בירת המחוז היא העיר נילי.

== אוכלוסייה ==
בשנת 2004, עקב הפער התרבותי והקיומי בין אוכלוסיית הפשטונים בדרום אורוזגאן לאוכלוסיית בני ההזארה (עם נוודים ממוצא פרסי) בצפון, מחוז אורוזגאן חולק ונוצר מתוכו מחוז דאיכונדי לפי החלטת הממשלה האפגנית בקאבול. כ-13.9 אחוזים מאוכלוסיית דאיכונדי היגרו אל המחוז לאורך חצי שנה בשנת 2014, רובם ברחו למחוז ממחוזות סובבים.

נתונים שוטפים לגבי האוכלוסייה והמצב בדרום המחוז כמעט ולא קיימים עקב שליטת הטליבאן באזור. בקרב האוכלוסייה בגילאי 15 ומעלה, 35.2 אחוז בעלי עבודה סדירה. לאחד מכל שבעה משקי בית במחוז דאיכונדי (14.6 אחוזים) ישנה גישה לשתייה ממקורות מים נקיים. שיעור זה הוא הרבה יותר נמוך מהממוצע הארצי של 45.5 אחוזים. בשנים האחרונות, תשתיות ממשלתיות בתמיכה מחוץ חיברו את המחוז לכביש פיצול של כביש 1 המחבר את הערים הגדולות מסביב לאפגניסטן<ref></ref>.

== ביטחון ==
דאיכונדי נחשב לאחד המחוזות היציבים ביותר במחינה שלטונית באפגניסטן, בשל הלכידות החברתית בין תושביה שבצורה כמעט הומוגנית כולם בני הזארה. עם זאת, התקפות של הטליבאן דווחו לאורך שנת 2018. כמעט כל נפות המחוז מסווגות תחת שליטה ממשלתית בעוד נפה דרומית נמצאת תחת שלטון הטליבאן ונפה אחת מסוכסכת. דווח על 21 תקריות הקשורות למורדים בתקופת ינואר 2018 – פברואר 2019 (ממוצע של 0.4 תקריות בשבוע). במהלך שנת 2018 הטליבאן פתח במתקפות רבות יותר מבשנים קודמות נגד מחסומי ביטחון בכמה נפות בתוך מחוז דאיכונדי.

דוגמאות נוספות לתקריות כוללות פיצוצים של מטעני חבלה עם נפגעים אזרחיים ופעולות פינוי של כוחות הביטחון האפגניים. תועדו 41 נפגעים אזרחיים (19 הרוגים ו-22 פצועים) בשנת 2018, המייצגים 8 קורבנות אזרחיים לכל 100,000 תושבים. זוהי ירידה של 5% בהשוואה לשנת 2017. הגורמים העיקריים לנפגעים אזרחיים היו פעולות ותקריות צבאיות בשטחים ציבוריים, ואחריהם חטיפות של אזרחים ושל תיירים. בתקופה שבין 1 בינואר 2018 – 28 בפברואר 2019, 558 אנשים נעקרו ממחוז דאיכונדי. באותה תקופה 756 אנשים נעקרו למחוז דאיכונדי, בעיקר מע'זני.

== חלוקה מנהלית ==
מחוזות אפגניסטן מחולקות ליחידות שלטוניות בשם "נפות", להלן הנפות של מחוז דאיכונדי ואוכלוסייתן.
* אשתרליי – 88,340
* כיג'ראן – 73,800
* ח'דיר – 83,400
* כיתי – 64,900
* מיראמור – 88,400
* נילי – 95,340
* סנג תח'ת – 95,000
* שאהריסתאן – 72,450

== ראו גם ==
* הזארה
* אורוזגאן

== קישורים חיצוניים ==

* [https://www.easo.europa.eu/country-guidance-afghanistan/daikundidaykundi דאיכונדי – EASO] 
* [https://afghanistan.unfpa.org/sites/default/files/pub-pdf/afghanistan_sdes_daykundi_highlights_2014.pdf Afghanistan SDES Daykundi]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אפגניסטן: מחוזות
אוגוסט בקר

אוגוסט בקר (בגרמנית: August Becker; 27 בינואר 1821 – 19 בדצמבר 1887) היה צייר נוף גרמני מבית הספר דיסלדורף.<ref></ref>

== ביוגרפיה ==
אוגוסט בקר החל את לימודי הציור שלו בשנת 1837 בדרמשטאדט אצל צייר התפאורות יוהאן היינריך שילבך. במסע הלימוד הראשון היה בליכטנברג, רודסהיים. הוא גם צייר נופים רבים באזור דרמשטאדט.

בשנת 1840 הוא נרשם כסטודנט בכיתת ציור הנוף של יוהאן וילהלם שירמר באקדמיה לאמנות בדיסלדורף.

הוא גם בילה בדיסלדורף את חורף 1841/1842, שבהשוואה לדרמשטאדט הציעה שוק גדול יותר לאמנות, ובזכות בית הספר לציור בדיסלדורף קיבל מעמד של מרכז אמנות בינלאומי. באותו הזמן הצליח בקר לבנות לעצמו קיום יציב על ידי מכירת ציוריו.

ב־1844 וב־1847 בקר נסע לנורווגיה. לאחר מכן הוא צייר תמונות רבות של נופי פיורדים נורווגיים ומפלים מרשימים, אך לעיתים נדירות תיאר סצינות נורדיות כמו מישורים, קרחונים ואזורים ארקטיים. בקר נחשב לבקיא במיוחד בקרב הציירים בכל הנוגע לארגון נסיעה לימודית בצפון הרחוק.

== בקר ומשפחת המלוכה הבריטית ==
בשנת 1854, אוגוסט בקר שהה בלונדון מספר שבועות כדי ללמוד ולבקר במוזיאונים שם. אחיו של אוגוסט בקר, ארנסט, נכנס לשירות המלוכה הבריטי בשנת 1851 כספרן ומורה דרך. ולפיכך ארגן פגישה עם הנסיך אלברט, שקנה מאוחר יותר את ציורו של בקר "היונגפראו" תמורת 80 פאונד ונתן אותו למלכה ויקטוריה לחג המולד.

מאז נהנה בקר מהערכה מתמשכת בחצר המלכות באנגליה. בשנים הבאות רכשה המלכה ויקטוריה ציורים נוספים. בשנת 1864 בקר סייר בסקוטלנד בהזמנת המלכה, ובשנת 1869 ביקר את המלכה באחוזתה הכפרית בבית אוסבורן על האי ווייט.

== נסיעות נוספות ==
לאחר שהמוניטין שלו התחזק, הוא נסע לסקוטלנד (1867), שווייץ (1876), הונגריה (1876) ורומניה (1882). שהותו בסיגמרינגן כמו גם בטירות רבות וברומניה הייתה בקשר לבקשות ממשפחת הוהנצולרן-זיגמרינגן. בפרט העביר שיעורי ציור לנסיכה אנטוניה פון הוהנצולרן-זיגמרינגן.

== ציור ויצירה ==
אוגוסט בקר הושפע מאוד מאמנות המחצית הראשונה של המאה ה-19 בסגנון הציור ובשיטת העבודה שלו. הוא לא היה אימפרסיוניסט שעשה ציור שמן רישומי במקום. ספרי השרטוטים שלו מראים כיצד האמן תיעד בתחילה את התנאים האטמוספיריים ותנאי התאורה המשתנים וכך הכין רישומים וטיוטות שסיימם בהמשך בקפידה.

יצירתו כוללת כ-360 ציורים, כשמונים ציורים ורישומי שמן של אוגוסט בקר נמכרו באנגליה.

== גלריה ==
<gallery mode="packed" heights="170">
File:August Becker (1822-87) - A view From The Villa Hohenlohe - RCIN 408971 - Royal Collection.jpg | מבט מוילה אוהנלו

File:August Becker (1822-87) - Glen Gelder - RCIN 408932 - Royal Collection.jpg | גלן גלדר

File:August Becker (1822-87) - The Jungfrau - RCIN 403622 - Royal Collection.jpg | היונגפראו

File:August Becker norwegian fjord.jpg | פיורד נורווגי
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1821
קטגוריה:גרמנים שנפטרו ב-1887
DKIM

DomainKeys Identified Mail, הידועה בעיקר בראשי התיבות DKIM (באנגלית: דואר מזוהה במפתחות מתחם) הוא פרוטוקול לאימות דואר אלקטרוני שפותח כדי לזהות זיוף והתחזות לגורמים אחרים. הוא עושה זאת בעזרת חתימה על כל הודעות דואר היוצאות. המפתח הציבורי לחתימה מפורסם במערכת שמות המתחם: DNS. בשנת 2005 פרוטוקול עבר לInternet Engineering Task Force לקבלת מעמד של תקן אינטרנט.

הפרוטוקול מוגדר ב־ משנת 2011 ובהמשך עודכן פעמיים בשנת 2018 כדי לאפשר שימוש בדרכי חתימות טובות יותר.

הן DKIM והן SPF מנסות למנוע זיופים באמצעות קישור טוב יותר בין הודעת דואר שנשלחת בפרוטוקול SMTP לבין מידע שנמצא במערכת שמות המתחם. לדוגמה: אם נשלחת הודעה וכתובת השולח בה היא someone@example.org, בשני הפרוטוקולים שרתי SMTP שמקבלים את ההודעה יחפשו מידע נוסף ברשומת ה־DNS של שם המתחם example.org. ההנחה היא שיש כאן אילוצים שבהם רק שולח לגיטימי יכול לעמוד, ואילו מי שמזייף הודעה שלא עוברת דרך שרתי הדואר של example.org לא יעמוד בהם וכך הודעות שהוא יוצר יתגלו כמזויפות.

==קישורים חיצוניים==
* 

==הערות שוליים==

קטגוריה:פרוטוקולי אינטרנט
אלברכט שמלט

אלברכט שמלט (בגרמנית: Albrecht Schmelt; 19 באוגוסט 1899, ורוצלב – 8 במאי 1945, ורמברון , גרמניה) היה פוליטיקאי גרמני, בריגדפיהרר באס אס, חבר הרייכסטג ונציג מיוחד של הרייכספיהרר אס אס לעובדים זרים, מנהל "ארגון שמלט".

==קריירה==
שמלט היה בן למשפחת בנאים ועבר את שנות ילדותו ונעוריו בברסלאו. הוא למד חקלאות ולאחר מכן היה פקיד בדואר. לאחר מכן היה קצין רדיו על ספינת הסוחר "große Fahrt" ("מסעות ארוכים"). בשנת 1930 הצטרף ל, מספר חבר 369,853. משנת 1932 היה חבר הפרלמנט הפרוסי ומשנת 1933 היה חבר הרייכסטג. בין השנים 1934 ו-1942 היה שמלט מפקד תחנת המשטרה בוורוצלב. ממאי 1941 היה שמלט ראש עיריית אופולה. במקביל, במסגרת תפקידו במפלגה הנאצית, היה שמלט אחראי על העובדים האזרחיים במטה הגאולייטר המקומי.

ב-1939 הצטרף שמלט לאס אס (מספר חבר 340,792). ב-15 באוקטובר 1940 מינה אותו היינריך הימלר לתפקיד שליח מיוחד של הרייכספיהרר אס אס לענייני עובדים זרים בשלזיה עלית. ב-1942 קיבל שמלט קידום לדרגת בריגדפיהרר. ארגון שמלט, תחת הנהגתו, ארגן עבודת כפייה של יהודים בעבודות דרכים ובמפעלי חימוש. שמלט היה אחראי על למעלה מ-177 מפעלים, ומעל 50,000 עובדי כפייה.

==אחריות לפשעים==
שמלט היה אחראי על קביעת סדרי העבודה במפעלי ארגון שמלט, תפקיד שלאחר מכן הועבר ל. משם יום העבודה במפעלי החימוש היה 12 שעות, חוזה העבודה נחתם באופן קולקטיבי, שכר העבודה היה 4.5 רייכסמרק ליום לעובד לא מקצועי. השכר נגבה על ידי האס אס, והעובדים עצמם קיבלו חלק זניח ממנו.

שמלט הורה שעובדים שלא יכלו להמשיך לעבוד עקב חולשה בגלל היעדר מזון, עקב מחלה או עקב פציעה, יעברו סלקציה ויישלחו לאושוויץ להשמדה. אקציית החיסול הגדולה במפעלי שמלט החלה ב-12 במאי 1942. עד אוגוסט 1942 נרצחו בגז 35,000 עובדים יהודים משלזיה העלית. את הסלקציות ביצעו פקידים ממשרדו של שמלט, פרידריך קרל קוצ'ינסקי (Friedrich Karl Kuczynski) וכנראה גם סגנו של שמלט, היינריך לינדנר (Heinrich Lindner). הגירוש לא היה קשור לגירושים שעליהם הורה אדולף אייכמן.

==אחרי 1943==
אחרי ספטמבר 1943, עם תום הגירושים להשמדה של היהודים שעבדו בארגון שמלט, איבד הארגון את חשיבותו ונסגר. שמלט פרש מתפקידו ובמהלך 1944 נחקר על ידי בית דין של האס אס בחשד להתעשרות שלא כדין במסגרת תפקידו. לא ידוע מה היו ממצאי החקירה.

זמן קצר לאחר תום המלחמה, במאי 1945, התאבד שמלט, במועד לא ידוע.

הפולני פרידריך קוצ'ינסקי, חבר בארגון שמלט נידון למוות בשל היותו אחראי ל-100,000 קורבנות יהודים.<ref></ref>

==ספרות==
* Erich Stockhorst: 5000 Köpfe. Wer war was im 3. Reich. Arndt, Kiel 2000, (Unveränderter Nachdruck der ersten Auflage von 1967).

==קישורים חיצוניים==

* [https://www.reichstag-abgeordnetendatenbank.de/selectmaske.html?pnd=130521418&recherche=ja אלברכט שמלט] במאגר חברי הרייכסטאג 
* [https://duepublico.uni-duisburg-essen.de/servlets/DerivateServlet/Derivate-30285/03_Rudorff_Schmelt.pdf אנדראה רודורף]: השמדה באמצעות עבודה: בחינה מחדש: מחנות ארגון שמלט ליהודי פולין מהחלק המסופח של שלזיה עילית. 

==הערות שוליים==

קטגוריה:פושעי מלחמה נאצים
קטגוריה:גרמנים
קטגוריה:עבודת כפייה במלחמת העולם השנייה
קטגוריה:ילידי 1899
קטגוריה:גרמנים שנפטרו ב-1945
רנה בה

רנה בה (בגרמנית: René Beeh; ינואר 1886 – 23 בינואר 1922) היה שרטט וצייר גרמני מאלזס.<ref></ref> הוא הוערך מאוד על ידי בני דורו אך לאחר שנפטר בטרם עת, הוא נשכח.<ref></ref>

== ביוגרפיה ועבודה ==
בה למד בבית הספר לאמנויות בשטרסבורג בין השנים 1900 עד 1905,<ref></ref> ועבר לאקדמיה לאמנויות במינכן (1905), שם היו מוריו פיטר הלם, הוגו פון הברמן ופרנץ פון שטוק. בשנת 1910 נסע לאלג'יריה הצרפתית ושם שהה עד שנת 1911, לפני שנסע באיטליה ופרובאנס. בשנת 1914 פרסם מבחר מכתבים מאלג'יריה יחד עם שישים רישומים, בשם: מכתבי ציירים מאלג'יר עם שישים רישומים.<ref></ref>

במהלך מלחמת העולם הראשונה גויס בי כמודד של הצבא הגרמני הקיסרי בחזית המערבית בבלגיה<ref></ref> ובצפון צרפת. כמה מציורי המלחמה שלו פורסמו לאחר המלחמה. נראה כי בה, שסבל מדיכאון, הרס חלק ניכר מעבודותיו.

הוא מת משפעת עונתית בגיל 36.<ref></ref>

בה היה חבר בזצסיון במינכן. הוא גם התיידד עם כמה מחברי קבוצת הציירים בשטרסבורג "גרופ דה מאי".

בשנת 1914, בה אייר ספר של גוטפריד קלר, וב־1919–1920, את הרומן "התופת" מאת אוגוסט סטרינדברג. הוא תרם לכתב העת Münchner Blätter für Dichtung und Graphik ("כתב העת של מינכן לשירה וגרפיקה") לצד פול קליי, היינריך קמפנדונק ואלפרד קובין.

== המהפכה ==
עבודתו השאפתנית ביותר של האמן היא הציור הגדול La Revolution ("המהפכה") (שמן על בד, צויר 1918–1919), תיאור את אירועי נובמבר 1918 בשטרסבורג תוך שימוש אך ורק בגוונים של אוכרה וחום. הציור מציג קבוצה קטנה של גברים שנראים מקרוב שמחזיקים רובים ונראים מוכנים לצאת לקרב. אלא שבמקום למהר קדימה, הם מביטים בהבעה בלתי ניתנת להבנה. הפעולה נראית קפואה והזמן נראה מושעה ממש ברגע בו פורצת האלימות.

== מורשת ==
בשנת 2008 ארגן המוזיאון ההיסטורי בהאגנאו (צרפת) תערוכה מעבודותיו, הראשונה מאז מותו בטרם עת, 86 שנה לפני כן.

ציוריו נמצאים במוזיאונים מרכזיים ברחבי העולם החשוב מביניהם מבחינת גודל האוסף הוא המוזיאון ד'ארט מודרן בשטרסבורג שמחזיק ב-98 יצירות, כולל ציור המהפכה. המוזיאון לאמנות במחוז לוס אנג'לס מחזיק ב-83 עבודות של האמן, רישומים והדפסים, והמוזיאון לאמנות מודרנית מחזיק כיום ב-27 עבודות, גם רישומים והדפסים.

== גלריה ==
<gallery mode="packed" heights="170">
René Beeh Révolution (retouché).jpg|המהפכה
René Beeh, Scène de bordel en Algérie.jpg| בית זונות באלג'יר
René Beeh, Légionnaire poignardé par un Algérien.jpg|לגיון הזרים באלג'יר
René Beeh, Homme assis dans un bar.jpg|איש בבר
René Beeh, Tranchée.jpg|חפירות
File:René Beeh, Dead Scottish Soldiers on the Battlefield near Ypres.jpg | חייל סקוטי מת
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:ילידי 1886
קטגוריה:גרמנים שנפטרו ב-1922
יחסי אוסטרליה–אקוודור

שר החוץ האוסטרלי [[קווין ראד (מימין) נפגש עם מקבילו מאקוודור ריקרדו פטיניו בשולי כינוס העצרת הכללית של האומות המאוחדות בניו יורק, 2011]]
יחסי אוסטרליה–אקוודור הם היחסים הדיפלומטיים שבין הקהילייה של אוסטרליה לבין רפובליקת אקוודור.

== סקירה כללית ==
נציגות קונסולרית אוסטרלית באקוודור הוקמה בשנת 1968, שבע שנים לאחר ועדת הסחר.

הקשרים בין אוסטרליה לאקוודור ממשיכים לצמוח, כולל סטודנטים, מטיילים וקבוצה גדולה של בוגרים אוסטרלים באקוודור. הסדר ויזת עבודה ונופש לחופשה חדש בין אוסטרליה לאקוודור החל בשנת 2019–2020.

אוסטרליה ואקוודור חברות באו"ם, ב-WTO, בקרן המטבע הבינלאומית ובבנק העולמי.

אוסטרליה תמכה באקוודור במהלך מגפת הקורונה באמצעות תוכנית הסיוע הישיר (DAP). התוכנית מימנה עובדי טקסטיל מקומיים לייצור 34,000 מסכות פנים כדי לסייע לתגובת הממשלה למגפה. פרויקט אחר הוא סיוע להתאוששות הכלכלית וטיפול באלימות מגדרית על ידי הכשרת יצרניות נשים בטכניקות חקלאיות ועזרה לשתילת גידולי קרקע.

באוקטובר 2019 תמכה שגרירות אוסטרליה בשני "שגרירי בוגרים" אקוודוריים להשתתף בכנס הכרייה והמשאבים הבינלאומי במלבורן.

== הסכמים בילטרליים ==
2019 - אשרת עבודה ונופש (WHV)
2015 - MoU בנושא שיתוף פעולה בכרייה
2014 - MoU בנושא שירותי אוויר
2011 - MoU על הקמת ייעוצים פוליטיים

== יחסים כלכליים ==
בינואר 2020 סייע CSIRO להעביר קורס לעיתונאים בנושאי כרייה אחראיים בשלוש ערים באקוודור. הקורס סקר את ההבדלים בין כרייה קטנה וגדולה, נושאים סביבתיים וגישות אוסטרליות למעורבות בקהילה.

בנובמבר 2017 התקיימה בקיטו פסגת העסקים באוסטרליה-אקוודור לקידום המומחיות והיכולת של אוסטרליה לתמוך במגזר הכרייה הגדל באקוודור. הפסגה התמקדה ביכולת האוסטרלית בחיפושי כרייה ובשלבי בנייה מוקדמים, במיוחד פיתוח מיומנויות, קידוחים וניהול משאבים אחראי כולל מים, סביבה ויחסי קהילה.

Austrade שואפת למשוך השקעות זרות ישירות לאוסטרליה. בנוסף היא גם מזהה הזדמנויות בשוק ומקדמת את היכולות של יצואנים וספקי חינוך אוסטרלים.

ממשלת אקוודור נקטה לאחרונה בצעדים לשיפור הממשל והכנסת שקיפות רבה יותר. היא הבטיחה מימון ממלווים רב-צדדיים כדי לחזק את כלכלתה.

תוצאות חיפושים מבטיחות, מקורות אנרגיה ומים זמינים בשפע והודעות מהממשלה על המשך פיתוח תחום הכרייה הפכו את אקוודור ליעד אטרקטיבי יותר ויותר עבור חברות אוסטרליות.

אקוודור פיתחה מדיניות ציבורית חדשה בתחום הכרייה כדי למשוך השקעות גדולות יותר לתחום הכרייה הלא מפותח שלה ולנצל את הגאולוגיה הטובה שלה. בנוסף קיימות הזדמנויות בתחומים קשורים, כגון שירותי חינוך.

== נציגויות דיפלומטיות ==
* אוסטרליה מיוצגת באקוודור באמצעות שגרירותה בסנטיאגו דה צ'ילה, צ'ילה, ובנוסף מחזיקה קונסוליית כבוד בגואיאקיל.
* אקוודור מחזיקה באוסטרליה שגרירותה בקנברה.

== קישורים חיצוניים ==

* [https://www.dfat.gov.au/geo/ecuador/Pages/ecuador-country-brief יחסי אוסטרליה–אקוודור], באתר משרד החוץ האוסטרלי

== הערות שוליים ==
אודר סנורסון

דף מהיצירה הסאגה של אולאף טריגפסון בנורדית עתיקה אשר ב[[רייקיאוויק]]
אודר סנורסון (באיסלנדית: Oddr Snorrason, נהגה לפעמים גם כאוד סנורסון- Odd Snorrason) היה נזיר בנדיקטיני איסלנדי שפעל באיסלנד במאה ה-12. את רוב חייו בילה במנזר ת'ינגיירקלאוסטור (Þingeyrarklaustur), מנזר זה נוסד בשנת 1133 והיה למנזר הראשון באיסלנד.

==עבודתו==
אודר סנורסון נודע לרוב בשל עבודתו: "הסאגה של אולאף טריגפסון" (Óláfs saga Tryggvasonar), אשר ניצבת בחשיבותה לצד ה"היימסקרינגלה" (Heimskringla) או "מחזור העולם" בעברית של סנורי סטורלסון. יצירתה המקורית של הסאגה של אולאף טריגפסון אשר במקור נכתבה בלטינית אבדה כמעט כולה, אך שתי גרסאות מאוחרות יותר שתורגמו לנורדית עתיקה נשמרו כמעט במלואן ועוד גרסה אחת שתורגמה לאיסלנדית נשמרה חלקית. בכותבה, אודר עשה שימוש ביצירותיהם של זימונד פרוט'י (Sæmundr fróði) וארי ת'ורגליסון (Ari Þorgilsson)-אנשי דת וכמורה נוצריים. כך גם השתמש סנורי סטורלסון ביצירתו של סנורסון בעבודתו על מחזור העולם כשכתב את החלק "Óláfs saga Tryggvasonar en mesta".

==ראו גם==
* הסאגה של אולאף טריגפסון
* סנורי סטורלוסון

קטגוריה:ערכים שבהם תבנית בריטניקה אינה מתאימה
ברידפורד

ברידפורד (באנגלית: Bridford) הוא כפר קטן בדרום-מערב אנגליה. נכון למפקד של שנת 2011 יש בכפר 503 תושבים.

==היסטוריה==
השם ברידפורד מתועד לראשונה בכתב בערך בשנת 1080 בספר בשם "דומסדיי", שם הוא מופיע כברידפורד. פירוש השם הוא "כלות פורד", ויש לו אותה נגזרת כמו בריטפורד בווילטשייר.

===במאה ה-21===
בברידפורד יש פאב כפרי בשם "Bridford Inn" המאגד בתוכו את חנות הכפר. סניף הדואר פתוח רק ביום שישי. מרפאת הכפר פתוחה חמישה ימים בשבוע, הכנסייה של הכפר מוקדשת לקדוש הנוצרי, תומאס בקט, בנוסף לכך במרכז הכפר יש קפלה מתודיסטית. בכפר יש פארק משחקים לילדים, ואולם ספורט. בכפר יש גם שמורת טבע בגודל 25 דונם, והוא מתוחזק על ידי התושבים. בכפר יש מועדונים שונים כמו הצופים, מועדוני קליעה, מועדון גולף, וגם מגרש כדורגל וטניס הנמצאים במרחק של 2 ק"מ מהכפר. ברידפור עורכת את מחנה הקיץ שלה ביחד עם כפר באזור נורמנדי בצרפת.

==קישורים חיצוניים==

* 

== הערות שוליים ==

קטגוריה:אנגליה: כפרים
קטגוריה:דרום-מערב אנגליה
פסקל סוריו

פסקל קלוד רולאן סוריו (נולד ב-23 במאי 1959) הוא מנכ"ל חברת התרופות הרב-לאומית אסטרהזניקה מאז אוקטובר 2012.<ref name="Bloomberg"></ref>

== ראשית חייו ==
יליד צרפת, אביו נפטר כשסוריו היה בן 20.<ref name=":0"></ref> הוא למד רפואה וטרינרית באוניברסיטת École nationale vétérinaire d'Alfort ב-Maisons-Alfort שבדרום מזרח פריז. מאוחר יותר הוא השלים תואר שני במנהל עסקים ב-HEC Paris.<ref></ref>

== קריירה ==
=== רוסל אוקלאף ===
באפריל 1986 הצטרף לרוסל אוקלאף (לשעבר חברת התרופות השנייה בגודלה בצרפת, עד שנרכשה על ידי Hoechst AG בשנת 1997) כאיש מכירות באוסטרליה.<ref></ref> בשנת 1996 הוא הפך למנכ"ל Hoechst Marion Roussel באוסטרליה ועבר לטוקיו באפריל 1997.

=== אוונטיס ===
בשנת 2000 עבר לחברת אוונטיס באמריקה והיה למנהל התפעול הראשי של אוונטיס ארצות הברית בשנת 2002, שהפכה לסאנופי אוונטיס ארצות הברית בשנת 2004.

=== רוש ===
הוא הצטרף לחברת רוש ב-2006. מאפריל 2009 עד 2010 הוא היה מנכ"ל חברת הבת של רוש, ג'נטק. הוא הצטרף לחברה האם רוש פארמה AG בשנת 2010 כמנהל התפעול הראשי.<ref></ref>

=== אסטרהזניקה ===
באוגוסט 2012 הוא מונה למנכ"ל החדש של חברת אסטרהזניקה,<ref></ref> חברת התרופות החמישית בגודלה בעולם, כשהוא בן 53. הוא נכנס לתפקיד ב-1 באוקטובר 2012.

בספטמבר 2018 הוא עלה לכותרות לאחר שפורסם כי שכרו 9.4 מיליון ליש"ט בשכר ובונוסים, "האמת היא שאני המנכ"ל בשכר הנמוך ביותר בענף כולו", אמר. "זה מעצבן במידה מסוימת. אבל בסופו של יום זה מה שזה".<ref></ref>

== חיים אישיים ==
הוא נשוי ויש לו שני ילדים.<ref></ref> יש לו שלושה אחים, שכולם רופאים.

== קישורים חיצוניים ==

* [http://www.roche.com/cv_soriot.pdf פסקל סוריו] באתר חברת רוש
== הערות שוליים ==

קטגוריה:מנכ"לים צרפתים
קטגוריה:צרפתים שנולדו ב-1959